Der skulle patruljer fra to politikredse til at standse en 19-årig flugtbilist. Biljagten endte på en mark nord for Randers.

DeKort efter midnat torsdag ville en patrulje fra Nordjyllands Politi bringe en bil til standsning ved Hobro. Men den 19-årige bag rattet havde ikke lyst og tog flugten syd over. Herefter fulgte en hidsig biljagt. Til sidst var der samlet otte patruljebiler fra både Nordjyllands- og Østjyllands Politi. - Da han kører af motorvejen fortsætter han mod Randers med op til 150 kilometer i timen på landevejene, fortæller vagtchef ved Nordjyllands Politi, Carsten Kjær. Politiet lagde sømmåtter ud i forsøget på at standse den unge flugtbilist. Da jagten når Bavnevej ved Mellerup nord for Randers mister den 19-årige herredømmet og forsøger at flygte ind over en mark, men bilen sætter sig fast og han bliver anholdt. Politiet har mistanke om at flugtbilisten var både alkohol- og narkopåvirket.